open-index/open-wikipedia-markdown huggingface dataset:
Basshunter

**Jonas Erik Altberg**, kjend som **Basshunter** () er ein svensk songar, musikkprodusent og DJ. 

## Diskografi

### Studioalbum
* 2004: *[[The Bassmachine]]*
* 2006: *[[LOL (^^,)|LOL <(^^,)>]]*
* 2008: *[[Now You're Gone - The Album]]*
* 2009: *[[Bass Generation]]*
* 2013: *[[Calling Time]]*

### Samlealbum
* 2006: *[[The Old Shit]]*
* 2012: *[[The Early Bedroom Sessions]]*

### Singlar
* 2004: «The Big Show»
* 2006: «Welcome to Rainbow»
* 2006: «Boten Anna»
* 2006: «Vi sitter i Ventrilo och spelar DotA»
* 2006: «Jingle Bells»
* 2006: «Vifta med händerna»
* 2007: «Now You're Gone»
* 2008: «Please Don't Go»
* 2008: «All I Ever Wanted»
* 2008: «Angel in the Night»
* 2008: «Russia Privjet (Hardlanger Remix)»
* 2009: «I Miss You»
* 2009: «Walk on Water»
* 2009: «Al final»
* 2009: «Every Morning»
* 2009: «I Promised Myself»
* 2010: «Saturday»
* 2011: «Fest i hela huset»
* 2012: «Northern Light»
* 2012: «Dream on the Dancefloor»
* 2013: «Crash & Burn»
* 2013: «Calling Time»
* 2013: «Elinor»
* 2018: «Masterpiece»
* 2019: «Home»
* 2020: «Angels Ain't Listening»
* 2021: «Life Speaks to Me»
* 2022: «End the Lies» (& Alien Cut)
* 2023: «Ingen kan slå (Boten Anna)» 

## Prisar og nominasjonar

## Referansar

## Bakgrunnsstoff

* Offisiell nettstad
LOL (^^,)

**LOL <(^^,)>** er det andre albumet til Basshunter og vart utgjeve 1. september 2006.

## Innhald

## Kjelder

**Denne artikkelen byggjer på «[[:nb:LOL (musikkalbum)|LOL <(^^,)>]]» frå , den 6. mars 2011.* 
 

## Bakgrunnsstoff
* Offisiell nettside
Sverigetopplistan

**Sverigetopplistan** (tidlegare kalla *Topplistan* og *Hitlistan*) er sidan oktober 2007 namnet på samanstillinga av musikksalet i Sverige. Lista vert til dels tufta på statistikk frå *Grammofonleverantörernas förening* og syner salet av singlar (enkeltlåtar eller plater med eit fåtal låtar), album (fleire låtar som vert seld saman) og DVD-videoar med musikk. I 2006 fanst det ei særskild liste for digitalt distribuert musikk (mp3 og andre filformat), den såkalla «*Downloadlistan*». Frå oktober 2006 skil ikkje statistikken mellom musikk på tradisjonelle medie og digital musikk.

Sveriges Radio P3 synte i perioden 1976–2006 fram salslista i eit eige program. Frå og med 2007 har ein vald å ikkje syne heile salsstatistikken, men berre det salet som dreier seg om digitalt distribuert musikk. P3 kallar denne lista Digilistan.

Frå og med oktober 2010 blei også strøyma musikk teken med på lista. Sverige blei dermed det fyrste landet i verda til å ta med strøyma musikk på si toppliste.

Fredag var tidlegare dagen då listene vart presentert, men frå 28. oktober 2004 skjer dette alltid på ein torsdag.

## Kjelder

## Bakgrunnsstoff
*
Canadian Albums Chart

**Canadian Albums Chart** er ei hitliste som viser salsposisjonen til musikkalbum i Canada. Lista er utarbeidd av det amerikanske magasinet Billboard. Før Canadian Albums Chart vart etablert var det RPM som tok vare på den Canadiske albumlista.
México Top 100

**México Top 100** er ein vekentleg liste som viser dei 100 mest populære musikkslagere i Mexico basert på salg og avspilling i radio. Listen blei byrja tatt i bruk i 2002.
UK Singles Chart

**UK Singles Chart** er den offisielle britiske single-hitlista, og er laga av The Official UK Charts Company (OCC), som er bygd på den britiske plateindustrien. Listevekene går frå sundag til laurdag, og listene blir publiserte i Music Week-magasinet, i tillegg til online på Yahoo! Music UK (tidlegare Dotmusic).
Les Deux Magots

**Les Deux Magots**  er ein kafé ved Saint-Germain-des-Prés i 6. arrondissement i Paris. Kaféen ligg på hjørnet av boulevard Saint-Germain og rue Bonaparte.

Kafeen 

## Bakgrunnsstoff
* Heimesida til Les Deux Magots
UK Albums Chart

**UK Albums Chart** er ei musikkliste som viser salsposisjonen til musikkalbum i Storbritannia. Lista er utarbeidt av The Official UK Charts Company og er basert både på fysisk sal og digital nedlasting. 

Eit vekentleg «Album Chart Show» vert sendt på sundagar på BBC Radio 1 (topp 40) og lista vert publisert i *[[Music Week]]* (topp 75) og på nettsida OCC (top 100).

For å kunne hamne inne på lista på albuma vere over ei viss lengd og over ein viss pris. Det må ha meir enn tre spor eller vere 20 minuttar lang og ikkje vere klassifisert som eit billigalbum. Eit billigalbum kostar mellom £0,50 og £3,75. I tillegg vert samlealbum, som fram til januar 1989 var ein del av hovudlista, i dag ført opp på ei eiga liste.

Sjølv om albumsal som regel skapar høgare inntekter for artistane over tid, får denne lista mindre mediamerksemd enn UK Singles Chart, fordi det totale salet til eit album er viktigare enn den høgaste plasseringa på denne lista. Ein frykta lenge at digital nedlasting skulle truge det tradisjonelle albumet, men i 2005 vart det sett ny rekord for albumsal i Storbritannia med 126,2 millionar selde album.

Den offisielle britiske albumlista var i starten lista til *[[Melody Maker]]* frå 8. november 1958 til mars 1960 (sjølv om *[[Record Mirror]]* publiserte listene frå 28. juli 1956); *[[Record Retailer]]*-lista frå 1960 til 1969 og The Official UK Albums Chart frå 1969 til i dag. I 1970-åra vart lista avslørt på torsdagar på BBC Radio 1, og seinare på onsdag kveld. I oktober 1987 vart annonseringa flytta til mandag. Sidan oktober 1993 har lista vorte annonser tpå sundagar. 

## Kjelder

**Denne artikkelen bygger på «[[:en:UK Albums Chart|UK Albums Chart]]» frå ,  den 20. januar 2015.* 
*** oppgav desse kjeldene:*
Le Dôme

**Le Dôme** (eller **Café du Dôme**) er ein restaurant på Montparnasse i Paris. Han er òg kjent som «the Anglo-American café», og var lenge tilhaldsstad for kunstnarar og intellektuelle.

## Plassering
Kaféen ligg på hjørnet mellom boulevard Montparnasse og rue Delambre.

Han 

## Dômiers
Nemninga «Dômiers» viser til ei internasjonal gruppe kunstnarar og forfattarar som møttest på Café du Dôme. Mellom dei finn ein:

## Le Dôme i litteraturen
* *Tropic of Cancer* (1934) av Henry Miller
* *The Mysterious Mickey Finn: or Murder at the Cafe Du Dome* (1939) av Elliot Paul
* «With Pascin at the Dôme» i *A Moveable Feast* (1964) av Ernest Hemingway
* «Paris» (1949), song skriven av André Bernheim og framført av Édith Piaf
* *The Record of the Magical Retirement of G. H. Frater, O.'. M.'.* av John St. John (psevdonym for Aleister Crowley).
* *L'Invitée* (1943) av Simone de Beauvoir
* *L'âge de raison* (1945) av Jean-Paul Sartre

## Referansar

## Bakgrunnsstoff
* Heimesida til Le Dôme
Paul A. Rothchild

**Paul A. Rothchild** () var ein amerikansk plateprodusent, vidkjend for sitt arbeid frå 1960- og 1970-åra. Han er kjend som produsent for artistar som The Doors, John Sebastian, Joni Mitchell, Neil Young, Tom Paxton, Tom Rush og Janis Joplin. 

Rothchild var fødd i Brooklyn i New York og voks opp i Teaneck i New Jersey. Han starta karrieren sin i Boston, der han stod for innspelingar og utgjevingar av lokale folkemusikkartistar. I 1963 blei han tilsett som plateprodusent i Elektra Records, og byrja eit tett samarbeid med lydteknikarane Bruce Botnick, John Haeny, Fritz Richmond og William Gazecki. 

Særleg merksemd retta Rothchild mot musikkmiljøet i Los Angeles. Han stod mellom anna for innspelinga av første demoen til Crosby, Stills & Nash. Han «oppdaga» The Doors under eit besøk på Whisky a Go Go 10. august 1966, og bandet skreiv platekontrakt med Elektra Records ei veke seinare. 

Paul Rothchild er mest kjend som produsent av dei første fem albuma til  The Doors. Han trekte seg frå arbeidet med det sjette albumet til bandet, *[[L.A. Woman]]*, etter at han høyrde låtene og meinte det var «cocktail-musikk». Han produserte òg album og singlar for John Sebastian, Joni Mitchell, Neil Young, Tom Paxton, Fred Neil, Tom Rush, The Paul Butterfield Blues Band, The Lovin' Spoonful, Tim Buckley, Love, Clear Light, Rhinoceros og Janis Joplin, medrekna hennar einaste listetoppar «Me and Bobby McGee» og det siste albumet hennar, *[[Pearl]]*.

Produsenten stod òg for filmmusikkenen til *[[The Rose]]* som var basert på livet til Joplin, og produserte filmmusikken til *[[filmen The Doors|The Doors]]*-filmen til  Oliver Stone frå 1991. Han hadde ein liten opptreden i filmen, men rolla som Rotchild sjølv blei spelt av Michael Wincott.

Paul A. Rothchild døydde av lungekreft i 1995, 59 år gammal. 

## Bakgrunnsstoff
*BAM Interview with Paul Rothchild by Blair Jackson - July 3, 1981
*Diskografi ved discogs.com

## Kjelder

**Denne artikkelen bygger på «[[:en:Paul A. Rothchild|Paul A. Rothchild]]» frå , og «[[:nb:|Paul A. Rothchild]]» frå  den 6. mars 2011.*  
 
*Paul Rothchild, Record Producer, 59 i *[[The New York Times]]*
Calvin Klein

**Calvin Klein** () er ein amerikansk klesdesignar. Namnet hans er òg eit merkenavn på klede marknadsført av klesselskapet hans, som vart lansert i 1968.

Klesmerket Calvin Klein vert rekna for å vere eit av verdas mest verdfulle, og kan sammenliknast med store selskap som Pepsi, Kodak, IBM og Nike.

## Kjelder

## Bakgrunnsstoff

*
Artisten Xander

**Alexander Linnet**, kjend som **Xander**, () er ein dansk songar og låtskrivar. Han debuterte med hitsinglen «Det burde ikk være sådan her» i september 2010, som har lege som nummer éin på hitlista, og selt meir enn 30.000 eksemplar.

Xander gav ut debutalbumet sitt *Over skyer, under vand* den 28. februar 2011.
Muammar al-Gaddafi

**Muammar al-Gaddafi** () var ein libysk politikar. Frå 1969 til 2011 var han statssjef i Libya.

## Bakgrunn
Muammar al-Gaddafi voks opp som yngste barnet i ein bondefamilie i ørkenregionen Surt. I unge år var han inspirert av den egyptiske presidenten Gamal Abdel Nasser som vart president ved å appellera til arabisk samkjensle. Gadhafi vart utvist frå skulen i 1961 grunna politisk aktivisme. Han studerte vidare jus ved Universitetet i Libya, gjekk på militærakademi i byen Benghazi der han vart uteksaminert i 1965. I 1966 kom han tilbake til Libya som offiser.

## Statskuppet i 1969
Den 1. september 1969 leidde Gaddafi ei lita gruppe offiserar til å gjera statskupp mot den dåverande kong Idris I. Etter planen skulle nevøen hans, kronprins Hasan as-Senussi verta konge 2. september. I staden vart kronprinsen sett i husarrest, monarkiet i Libya avskipa, og Den sosialistiske arabiske folkerepublikken Libya proklamert. Sidan var Gaddafi statssjef i Libya fram til 2011. Han lét seg òg forfremja til oberst.

## Politikk
Frå 1977 tok Gaddafi tittelen «revolusjonær leiar» i Libya, og freista å ta ei leiarrolle i den arabiske verda. I 1975 gav han ut si «Grøne bok», der han la fram tanken om direkte demokrati. Denne vart brukt som ei slags grunnlov i Libya i 1980- og 90-åra, og motstanden mot styret til Gaddafi auka i desse åra. Rundt år 2000 tok Gaddafi initiativ til sterkare afrikansk samarbeid, noko som førte til skipinga av Den afrikanske unionen i 2002. Sidan freista han forsona seg med vesten, mellom anna ved å uttala seg klårt mot al-Qaida og Osama bin Laden etter 11. september 2001. I 2004 vitja Gaddafi EU-hovudkvarteret i Brussel.

## Opprør i 2011

I 2011 spreidde det seg valdsame protestar i Libya mot styret hans Gaddafi, inspirert av opprøret i Egypt i 2011 opprøret i Tunisia og fleire liknande opprør i arabiske og Nordafrikanske land same året. I både Egypt og Tunisia vart statsoverhovuda tvinga til å gå av. Oppreisten i Libya fekk hjelp av NATO, som mellom anna oppdaga og skaut al-Gaddafi på flukt.

Gaddafi vart drepen 20. oktober 2011 av lokale opprørarar i Sirte etter et han overlevde, men hardt skada etter bombardement frå NATO.

## Verk
*

## Kjelder

**Denne artikkelen bygger på «[[:nb:Muammar al-Gaddafi|Muammar al-Gaddafi]]» frå , den 7. mars 2011.*

## Bakgrunnsstoff
Olaf B. Bjørnstad

**Olaf Bjørn Bjørnstad** () var ein norsk skihoppar. Han vann i 1953/54 den andre tysk-austerrikske hoppveka, med stor margin til toaren Eino Kirjonen og trearen Sepp Bradl, sistnemnde hadde året før vunne den fyrste hoppveka. Bjørnstad deltok aldri i store internasjonale meisterskap.

### Besteplasseringar i internasjonale renn
*1952: Nr 9 i Holmenkollen
*1953/54: Vinnar av dei tre fyrste renna; Oberstdorf, Garmisch-Partenkirchen og Innsbruck, i den tysk-austerrikske hoppveka og samanlagt. I det siste rennet i Bischofshofen kom han på tredjeplass.

### Besteplasseringar i noregsmeisterskap
*Ski-NM 1955: Nr 5 på Voss
*Ski-NM 1956: Nr 4 i Drammen
Erling Stranden

**Erling Stranden** () er ein norsk tidlegare skihoppar som representerte Strømmen & Lillestrøm Skiklubb. Han vart i 1969 noregsmeister i stor bakke i Odnesbakken. I den tysk-austerrikske hoppveka 1965-66 vart han nummer 12 samanlagt, med 10. plassen i Bischofshofen 6. januar 1966 som beste enkeltresultat. I mars 1967 fall Stranden stygt i Vikersundbakken og slo skuldra or ledd.

Han var norsk landslagstrenar i 1976/77-sesongen.

### Besteplasseringar i internasjonale meisterskap og renn
*1966: Nr 10 i Bischofshofen

### Medaljar og besteplasseringar i noregsmeisterskap
*Ski-NM 1966: Nr 6 i storbakken på Rena
*Ski-NM 1968: Nr 7 i normalbakken i Ørskog
*Ski-NM 1969: Gullmedalje i storbakken på Odnes
*Ski-NM 1970: Nr 7 i storbakken i Meldal
*Ski-NM 1972: Nr 4 i begge bakkane, høvesvis Trondheim og Odnes
*Ski-NM 1973: Nr 4 i storbakken på Lillehammer

Stranden er i dag (2011) professor ved Avdeling for helsefag ved Høgskolen i Buskerud i Drammen.

## Kjelder
*FIS-biografi
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 158-159 og 335
*Aftenposten: I verste fall... (9. februar 2011)
Den moldovske sosialistiske sovjetrepublikken

**Den moldovske sosialistiske sovjetrepublikken** (moldovsk: *Република Советикэ Сочиалистэ Молдовеняскэ, Republica Sovietică Socialistă Moldovenească*, russisk: *Молда́вская Сове́тская Социалисти́ческая, Респу́блика Moldavskaya Sovetskaya Sotsialisticheskaya Respublika*), ofte forkorta *moldovsk SSR* eller *MSSR* var ein av dei 15 autonome republikkane som utgjorde Sovjetunionen. I 1990 blei namnet offisielt endra til *Sovjetsosialistrepublikken Moldova*.

Den moldovske sosialistiske sovjetrepublikk blei grunnlagt i 1940. Landet fekk sjølvstende i 1991 og blei heitande Republikken Moldova.
Den kviterussiske sosialistiske sovjetrepublikken

**Den kviterussiske sosialistiske sovjetrepublikken** (kviterussisk Беларуская Савецкая Сацыялістычная Рэспубліка [БССР], *Belaruskaja Savetskaja Satsyjalistytsjnaja Respublika [BSSR]*, russisk Белору́сская Сове́тская Социалисти́ческая Респу́блика [БССР], *Belorusskaja Sovetskaja Sotsalistitsjeskaja Respublika [BSSR]*) var ein av 15 delrepublikkar i Sovjetunionen. Republikken var ein av dei fire opphavlege republikkane som danna Sovjetunionen i 1922 saman med Den ukrainske sosialistiske sovjetrepublikken, Den transkaukasiske sosialistiske føderative sovjetrepublikken og Den russiske sosialistiske føderative sovjetrepublikken.
Den russiske sosialistiske føderative sovjetrepublikken

**Den russiske sosialistiske føderative sovjetrepublikken** (russisk *Росси́йская Сове́тская Федерати́вная Социалисти́ческая Респу́блика*, forkorta *РСФСР*) var den største av dei 15 republikkane i Sovjetunionen, og òg den med flest innbyggarar. Då Sovjetunionen vart oppløyst, vart sovjetrepublikken til dagens Russland. Hovudstaden i republikken var Moskva, som òg var hovudstad for Sovjetunionen.

Staten vart oppretta 7. november 1917. 10. juli 1918 vart den sovjetiske grunnloven godteke. Republikken vart ein del av Sovjetunionen i 1922, og vart formalisert i den sovjetiske grunnloven av 1924. Omgrepet Bolsjevik-Russland vert ofte brukt om perioden 1917 til 1922. I offisielle russiske dokumentar frå den tida, vart republikken kalla ein russisk republikk (russisk: *Российская республика*) og ein sovjetisk republikk (russisk: *Советская республика*).

Nikita Khrustsjov overførte Krim frå Den russiske sosialistiske føderative sovjetrepublikken til Den ukrainske sosialistiske sovjetrepublikken i 1955.

Den russiske sosialistiske føderative sovjetrepublikken var ein del av Sovjetunionen fram til 12. desember 1991, 14 dagar før Sovjetunionen gjekk i oppløysing. Etter at Sovjetunionen kollapsa var Den russiske sosialistiske føderative sovjetrepublikken imot eit sosialistisk system og gjekk gjennom fleire reformer. Republikken fekk namnet Den russiske føderasjon under president Boris Jeltsin.
Denis I av Portugal

**Denis I av Portugal** () var den sjette kongen av Portugal. Han var av huset Burgund, og regjeringstida hans var frå 1279 til han døydde i 1325. 

Far hans var Alfonso III av Portugal, og sonen hans Alfonso IV av Portugal etterfølgde han på trona.
Adam Alsing

**Rolf Adam Engelbrekt Alsing**   var ein svensk programleiar på radio og fjernsyn. 

Alsing er mest kjend som programleiar for den svenske utgåva av *Big Brother* frå 2000 til 2004, og den norsk-svenske samproduksjonen av serien saman med Brita Møystad Engseth i 2005. Han har dessuten hatt sitt eige talkshow, *Adam*, og leia realityserien *Masterplan*.

Alsing var også programleiar for *Jeopardy* på TV4 2006–2007. Saman med Gry Forsell var han programleiar for morgonprogrammet *Äntligen morgon* på radiokanalen Mixmegapol.

Alsing var busett i Bromma i Stockholm med kone og to born.

## Kjelder
Carolina Gynning

**Carolina Gynning** () er ein svensk programleiar, forfattar, glamourmodell og vinnar av svensk *Big Brother* 2004.

Gynning deltok i ei live-sending i den norsk-svenske *Big Brother* 2005. Ho var programleiar på svensk *Idol* i 2007 og var den svenske programleiaren i den skandinaviske TV-serien *Hitmakers* i 2008. Same året hadde ho ein eigen serie på svensk TV med namnet *I huvudet på Gynning*. Ho har skrive sjølvbiografien «Ego girl», som handlar om då ho som 17 åring vart oppdaga som modell og møtet med sex og narkotika i modellverda.
Boksartruse

**Boksartruse** er ein type undertøy for menn. Dei dekkjer det øvste på beina, som boksarshorts, men er meir tettsitjande, som truser, og er ein hybrid mellom dei to hovudtypane av mannsundertøy i Australia, Canada, Storbritannia, og USA. 

## Galleri

Fil:Male model C 09.JPG
Fil:Menboxer.jpg


## Kjelder

**Denne artikkelen bygger på «[[:en:Boxer briefs|Boxer briefs]]» frå ,  den 9. januar 2012.*
Port Arthur i Texas

**Port Arthur** er ein by i Jefferson County i den amerikanske delstaten Texas. Han ligg på vestbreidda av Sabine-sjøen med brusamband over Neche-elva til Bridge City. Byen hadde 57&nbsp;755 innbyggjarar ved folketeljinga i 2000. 

Byen blei grunnlagd av jernbaneeigaren Arthur Edward Stilwell sist på 1800-talet. Ein by kalla Aurora eller Sparks hadd allereie lege her sidan 1840-åra, men var blitt forlaten.

Port Arthur bygde seg opp på olje, og hadde ei tid det største nettverket av oljeraffineri i verda.

## Folk frå Port Arthur
* Amy Acuff, høgdehopper
* G. W. Bailey, skodespelar
* Janis Joplin, songar
* «Babe» Zaharias, friidrettsutøver og golfspiller

## Kjelder

**Denne artikkelen bygger på «[[:en:Port Arthur, Texas|Port Arthur, Texas]]» frå ,  den 7. mars 2011.* 
*** oppgav desse kjeldene:*
***Hunt, Herschiel. *The History of Port Arthur*. Southern Publishing Concern, 1926.
***
Anette Bøe

**Anette Bøe** () er ein tidlegare norsk langrennslaupar og ishockeyspelar frå Larvik. Ho var ein av dei fyrste utøvarane som meistra skøyteteknikken.

## Skikarriere
Ho vann bronse på 4 x 5 km stafett i OL i Lake Placid i 1980, og i VM i Oslo i 1982 vann ho gull på stafett. I VM i Seefeld i 1985 vann Anette Bøe individuelt gull på 5 og 10 km, sølv på stafetten samt bronse på 20 km. Ho vann også verdenscupen i langrenn i 1985.

### Medaljar og besteplasseringar i noregsmeisterskap
*Ski-NM 1978: Nr 8 på 10 km på Konnerud
*Ski-NM 1979: Gullmedalje på 5 km på Steinkjer, bronse på 20 km i Rindal
*Ski-NM 1980: Sølvmedalje på 5 km i Asker
*Ski-NM 1981: Gull på 20 km og sølv på både 5 km og 10 km på Eidsvoll
*Ski-NM 1982: Nr 4 på 5 km på Raufoss
*Ski-NM 1983: Bronsemedalje på 5 km og på 20 km på Lillehammer
*Ski-NM 1984: Nr 7 på 5 km i Hof
*Ski-NM 1985: Nr 4 på 10 km i Tromsø
*Ski-NM 1986: 
*Ski-NM 1987: Sølvmedalje på 20 km i Steinkjer
*Ski-NM 1988: Bronsemedalje på 10 km på Vang
*Ski-NM 1989: Nr 5 på 5 km på Geilo

## Prisar og utmerkinger
Anette Bøe har fått Holmenkollmedaljen, Porsgrund Porselænsfabriks ærespris for kvinner og Egebergs ærespris.

## Anna
Anette Bøe har vunne NM i både triathlon og ishockey for Vålerenga Ishockey, og har vore aktiv innan terrengsykling.

## Bakgrunnsstoff
*Biografi hos FIS 
*Anette Bøe hos Store Norske Leksikon
Boksarshorts

**Boksarshorts** eller berre *boksar* er ein type underbukse som dekkjer store delar av låra. Ordet stammar frå engelsk *boxer shorts*, 'boksar-kortbukse'). Underbuksa har strikk i livet og ofte gylf. Buksebeina kan vera vide rundt beina eller elastiske og stramme. Boksarskjorts er mest brukt av menn, men blir også laga for kvinner. 

## Kjelder
*
Langt undertøy

**Langt undertøy** er undertøy med lange føter og/eller ermer. Slike klede kan brukast til å laga eit av fleire varmane lag i kaldt vêr. Ein finn langt undertøy som eit enkelt plagg for heile kroppen, eller todelt i lang underbukse (eller longs) og trøye. Undertøyet blir gjerne laga i ull, bomull eller kunstfiber som polyester eller polypropylen.

## Galleri

Fil:NTMT.00027 1.jpg|lenkje=|Lang Krone Sefyr underbukse, produsert ved Salhus Tricotagefabrik.
Pedek wool underwear (sweater).jpg|Pedek ullundertrøye
Fil:LongJohns-20050126.jpg
Fil:LongJohns01.JPG


## Kjelder

*Langt undertøy herre (Ribber) 81031 og 81041 - produktside - ved cottonchild.no
*Tykt undertøy  ved outnet.no

## Bakgrunnsstoff
Naturisme

**Naturisme** (tidlegare *nudisme*) er ein ikkje-seksuell nakenkultur/livsstil der ein praktiserer felles nakenheit (sosial nakenheit).
Metallic Spheres

***Metallic Spheres*** er det tiande studioalbumet til ambienttechno-gruppa The Orb og kom ut i oktober 2010. Med seg har dei Pink Floyd-gitarist David Gilmour og Killing Joke-bassisten Youth. Albumet låg tre veker på den britiske albumlista og nådde 12. plassen.

## Bakgrunn
Tidleg i karrieren sin vart The Orb skulda (men aldri bevist) for å ha gjeve ut ei rekkje piratkopiplate med trance-miksar av Pink Floyd-album, og gruppa hadde mange andre Pink Floyd-referansar, mellom anna så vart Battersea Power Station nytta på fleire av plateomslaga deira. I 2009 spelte David Gilmour inn ein versjon av Graham Nashsingelen «Chicago» med hjelp av produsenten Youth, som stundom hadde vore medlem av The Orb heilt attende til tidleg på 90-talet. Dette var ein veldedig singel til støtte for hackeren Gary McKinnon, men det vart eit springbrett for vidare samarbeidd eit år seinare, etter at leiaren i Orb, Dr. Alex Paterson, vart involvert. *Metallic Spheres* vart resultatet. 

Albumet strekkjer seg over 49 minuttar og er berre delt inn i to spor. Gilmour speler gitar, lap steel og stundom vokal (sampla frå «Chicago»).

## Innhald
# Metallic Side (28:42)
##Metallic Spheres
##Hymns to the Sun
##Black Graham
##Hiding in Plain View
##Classified
# Spheres Side (20:12)
##Es Vedra
##Hymns to the Sun (Reprise)
##Olympic
##Chicago Dub
##Bold Knife Trophy
#Cult of Youth Ambient Mix (Parts 1 & 2) (Edit) (5:35) (bonusspor på iTunes)

Alle songar er skrivne av David Gilmour, Alex Paterson & Youth.
«Hymns to the Sun» skriven av David Gilmour, Alex Paterson, Youth & Graham Nash.
«Black Graham» skriven av David Gilmour, Alex Paterson, Youth & Marcia Mello.
«Hiding in Plain View» skriven av David Gilmour, Alex Paterson, Youth & Tim Bran.

## Medverkande
*David Gilmour - gitarar, vokal
*Alex Paterson - lydmanipulering, klaverinstrument, turntables
*Youth - bass, klaverinstrument, programmering
*Tim Bran - klaverinstrument, programmering
*Marcia Mello - akustisk gitar (på «Black Graham»)
*Dominique Le Vac - korvokal

## Kjelder

**Denne artikkelen bygger på «[[:en:Metallic Spheres|Metallic Spheres]]» frå ,  den 7. mars 2011.* 
*** oppgav desse kjeldene:*


## Bakgrunnsstoff
*Offisiell nettstad
Allsang på Grensen

**Allsang på Grensen** er eit underhaldningsprogram som vert sendt på TV 2. Programmet byggjer på det svenske programmet Allsång på Skansen og vert leia av Katrine Moholt. Tidlegare leia ho programmet saman med Tommy Steine, men frå 2010 har ho leia det saman med ulike kjende personar. Programmet tek for seg allsangfavorittar med kjende norske og utanlandske musikarar. Husbandet i programmet er Hans Orkester under leiing av Hans Aaseth. Programmet vert spela inn på Fredriksten festning i Halden i sommarhalvåret.

Allsang på Grensen er produsert av Monster Media og vart sendt for fyrste gong sommaren 2007. Det har gått på TV kvar sommar sidan.
When the Wind Blows

***When the Wind Blows*** er ein animert film som kom ut i Storbritannia i 1986. Filmen er basert på den grafiske novella med same namn av Raymond Briggs. Filmen var regissert av Jimmy Murakami og hadde stemmer av John Mills og Peggy Ashcroft.

Filmen var det andre samarbeidet til Briggs med TVC, etter at dei hadde laga *[[The Snowman]]* i lag i 1982. Han vart distribuert av Recorded Releasing i Storbritannia og Kings Road Entertainment i USA. Ein oppfølgjar av Briggs, *[[Ethel and Ernest]]* (1998), gjorde det klart at Briggs baserte hovudpersonane i *When the Wind Blows* på hans eigne foreldre. 

*When the Wind Blows* er ei blanding av teikna animasjon og «stop-motion»-animasjon. Hovudrollene Jim og Hilda Bloggs er teikna, medan heimen deira og dei fleste lekamane er verkelege ting som sjeldan vert flytta, men som vert animert med «stop motion» når dei vert. 

Filmmusikken inneheld musikk av Roger Waters og David Bowie (som song tittelsongen), Genesis, Squeeze og Paul Hardcastle.

## Oppsummering
*When the Wind Blows* omhandlar eit atomåtak på Storbritannia frå Sovjetunionen sett frå det pensjonerte paret, Jim og Hilda Bloggs. Familien Blogg lever i landlege Sussex og er forvirra omkring omstendet og kor alvorleg situasjonen deira er. Denne forvirringa vert stundom nytta til å skape ein lett komedie, i tillegg til mørkare element. Etter kvart som filmen går framover vert ting stadig meir håplause då paret vert råka av effektane av strålingssjuke. Filmen sluttar særs dyster, medan paret bed i tilfluktsrommet sitt før dei døyr. 

Heilt mot slutten av rulleteksten kan ein høyre ein morsekode som stavar «MAD».

## Filmmusikk

### Innhald
Filmmusikkalbumet er delt i to, der Roger Waters og  The Bleeding Heart Band framfører alle songane på side B av den opphavlege B-sida, medan resten av albumet er andre artistar. David Bowie skreiv tittelsporet og Genesis ein instrumental, «The Brazilian», som bere finst her. 

På somme versjonar av albumet vert alle Roger Waters-songane sett i saman til eitt enkelt spor på 24 minuttar. Teksten til avslutningssongen «Folded Flags» inneheld ein referanse til songen «Hey Joe» og tekstlinjene «Hey Joe, where you goin' with that gun in your hand?», der Waters syng «Hey Joe, where you goin' with that dogma in your head?»

### Medverkande
#### The Bleeding Heart Band
*Roger Waters – bassgitar, akustisk gitar, vokal på «Towers of Faith» og «Folded Flags»
*Jay Stapley – gitar
*Snowy White – gitar
*John Gordon – bassgitar
*Matt Irving – klaverinstrument, orgel
*Nick Glennie-Smith – piano, orgel
*John Linwood – Linn-programmering
*Freddie Krc – trommer, perkusjon
*Mel Collins – saksofon
*Clare Torry – korvokal på «Towers of Faith»
*Paul Carrack – klaverinstrument og vokal på «Folded Flags»

## Kjelder

**Denne artikkelen bygger på «[[:en:When the Wind Blows (film)|When the Wind Blows (film)]]» frå ,  den 7. mars 2011.*  
 

## Bakgrunnsstoff
*
In the Flesh Live

***In the Flesh – Live*** er eit dobbelt konsertalbum frå den tre år lange Roger Waters-turneen med same namn. Ein DVD med same tittel kom òg ut, og dei to vart gjeven ut i lag med ny innpakning i 2006. Det vart òg laga ein SACD med både stereo- og 5.1-miksar. 

Konserten for DVD-en er filma den 27. juni 2000 i Rose Garden Arena i Portland i Oregon, medan konsertalbumet inneheld forskjellige innspelingar frå heile den amerikanske delen av turneen i 2000. 

## Innhald

## Medverkande

* Roger Waters – Bassgitar, akustisk & elektrisk gitar, solovokal.
* Doyle Bramhall II – Gitarar, vokal.
* Andy Fairweather Low – Gitarar, bassgitar, vokal.
* Snowy White – Gitarar.
* Andy Wallace – Klaverinstrument, Hammond orgel.
* Jon Carin – Klaverinstrument, lap steel, programmering, akustisk gitar, vokal.
* Katie Kissoon – Vokal.
* Susannah Melvoin – Vokal.
* P. s. Arnold – Vokal.
* Graham Broad – Trommer, perkusjon.
* Norbert Stachel – Saksofon.

## Salslister

## Kjelder

* *Denne artikkelen bygger på «[[:en:In the Flesh – Live|In the Flesh – Live]]» frå ,  den 7. mars 2011.*  
 

## Bakgrunnsstoff
*
To Kill the Child/Leaving Beirut

«**To Kill the Child**»/«**Leaving Beirut**» er ein singel frå 2004 berre gjeven ut i Japan skriven og framført av Roger Waters.

## «To Kill the Child»
Den første songen har ein open tekst om eit barn som søv i «lyset frå Donald Duck-lampen sin», , ein referanse Waters nytta i songen «The Tide Is Turning». Waters spør så kvifor ein kultur som hovudsakleg er oppteken av luksus, forbruk og uviktige verdiar kan «drepe barnet», som er ein referanse til synet hans om korleis krigane vert drivne for å tilfredsstille masseproduksjon og paranoia, uansett kven som vert drepen. Songen endar med ei bøn om å verne born frå krosstog-førande «bigots and bully boys / Slugging it out in the yard.»

## «Leaving Beirut»
Det andre sporet på singelen er 12 og eit halvt minutt lang. Det meste av teksten til songen kjem frå ei novelle om då Waters haika i Libanon som tenåring. Desse passasjane, sagt som ein monolog over ein fallande synthesizerostinato med eit refreng som syner reaksjonen til Waters på at USA og Storbritannia var involvert i irakkrigen. Waters har spelt songen på alle konsertane sine under The Dark Side of the Moon Live-turneen og erstatta den talte teksten med ei grafisk novelle på den store skjermen bak scenen.

### Kontrovers og kritikk
Waters fordømmer George W. Bush (ein stad i teksten syng han «that Texas education must have fucked [him] up») og han fekk negative reaksjonar frå publikum under konserten hans i New Jersey den 6. september 2006, i Madison Square Garden i New York City den 12. september 2006 og i Tampa i Florida den 19. mai 2007, medan publikum jubla stort den 5. oktober 2006 i Hollywood Bowl. Òg andre stader i USA fekk songen positive reaksjonar, men særleg då han vart spelt andre stader i verda som Mumbai og Dubai. 

Mange tilhengjarar har slutta seg til tekstinnhaldet, som er sympatisk mot folket i Libanon, medan andre har vore usamde i den politiske ståstaden til Waters. 

## Kjelder

**Denne artikkelen bygger på «[[:en:To Kill the Child/Leaving Beirut|To Kill the Child/Leaving Beirut]]» frå ,  den 7. mars 2011.* 
*** oppgav desse kjeldene:*
Flickering Flame: The Solo Years Volume 1

***Flickering Flame: The Solo Years Volume I*** er eit samlealbum av soloperioden til det tidlegare Pink Floyd-medlemmet Roger Waters. Det kom ut i 2002, men vart aldri gjeven ut i Nord-Amerika. .

I mange land vart det gjeven ut med kopivern, og oppfylte derfor ikkje CD-standarden og hadde heller ikkje den vanlege CD-logoen. Slike utgåver hadde påskrifta «will not play on PC/MAC». I fleire land vart albumet gjeven ut som ein vanleg CD. 

## Innhald

## Medverkande på songar som ikkje finst på studioalbum
**01 Knockin' On Heaven's Door**
*Roger Waters - vokal, bass
*Simon Chamberlain - klaverinstrument
*Clem Clempson - elektrisk/akustisk gitar
*Katie Kissoon - korvokal
*Nick Griffiths - produsent

**09 Flickering Flame**
*Roger Waters - vokal, akustisk gitar, bass
*Jon Carin - klaverinstrument
*Doyle Bramhall II - gitar, bass
*Roger Waters & Nick Griffiths - produsent

**12 Lost Boys Calling (original demo)**
*Ennio Morricone - musikk
*Roger Waters - tekst, vokal
*Rick Wentworth - instrumentering
*Nick Griffiths - miksing

## Kjelder
*Pink Floyd Hyperbase om Flickering Flame
Hello (I Love You)

«**Hello (I Love You)**» er ein song av det tidlegare Pink Floyd-medlemmet Roger Waters. Songen vart laga i lag med Howard Shore for filmen *[[The Last Mimzy]]* i 2007. Som Waters sa. «Eg trur me kom fram til ein song som fangar temaet i filmen - konflikten mellom dei verste og beste instinkta i mennesket, og korleis uskulda til eit barn kan vinne dagen.» Musikkvidoen til songen inneheld klipp frå filmen samt innspelinga av songen med Waters, Shore, produsent James Guthrie og skodespelarinne Rhiannon Leigh Wryn. Waters syng vokal og spelar bass på songen. 

Songen inneheld referansar til Pink Floyd-albuma *[[The Wall]]* og *[[The Dark Side of the Moon]]*, samt soloalbumet *[[Radio KAOS]]*.

## Kjelder

**Denne artikkelen bygger på «[[:en:Hello (I Love You)|Hello (I Love You)]]» frå ,  den 7. mars 2011.* 
*** oppgav desse kjeldene:*
Fictitious Sports

***Nick Mason's Fictitious Sports*** er debutalbumet til trommeslagaren i Pink Floyd, Nick Mason, som soloartist, utgjeve i mai 1981 i Storbritannia og USA. 
Dette var det første større arbeidet Mason gjorde utanfor Pink Floyd. Det vert av mange rekna som eit Carla Bley-album, sidan ho skreiv alle songane og var medprodusent på albumet. Bortsett frå opningssongen vert albumet sungen av Robert Wyatt.

## Innspeling
Albumet vart spelt inn i oktober 1979, men utgjevinga vart forseinka nesten to år.

Nick Mason: 
:«Eg lagde mest 'Fictitious Sports' som ei øving. 'Profiles' har meir levetid... det er sterkt nok til å kunne aksepterast som eit 'verkeleg' album.»

:«Opphavleg var det planen at eg måtte dra til Amerika for å lage eit album med all slags songar, men så sende Carla meg ein kassett med ideane hennar. Det var særs forskjellig frå det ho hadde gjort tidlegare og eg var absolutt med på det. Så eg tenkte det ville vere betre å gjere det slik enn å desperat prøve å finne ting som fungerte i lag.»

## Innhald

## Medverkande
*Nick Mason – trommer, perkusjon, produsent, lydteknikar
*Carla Bley – klaverinstrument, låtskrivar, produsent
*Chris Spedding – gitarar
*Steve Swallow – bassgitar
*Michael Mantler – trompet, lydteknikar
*Robert Wyatt – vokal
*Karen Kraft – vokal på «Can't Get My Motor to Start»
*Gary Windo – tenor/bassklarinett, fløyte, vokal
*Gary Valente – trombone, vokal
*Howard Johnson – tuba
*Terry Adams – piano på «Boo to You Too», munnspel og clavinet på «Can't Get My Motor to Start»
*Carlos Ward – vokal
*D. Sharpe – vokal
*Vincent Chancey – vokal
*Earl McIntyre – vokal
*James Guthrie – lydteknikar
*Hipgnosis – plateomslag

## Kjelder

**Denne artikkelen bygger på «[[:en:Nick Mason's Fictitious Sports|Nick Mason's Fictitious Sports]]» frå ,  den 8. mars 2011.* 
*** oppgav desse kjeldene: *
Profiles

***Profiles*** er det andre studioalbumet til trommeslagaren i Pink Floyd, Nick Mason spelt inn i lag med 10cc-gitaristen Rick Fenn. Albumet kom kom ut i 1985. 

## Songar
Det er nesten heilt instrumentalt, bortsett frå to songar: «Lie for a Lie» med Pink Floyd-vokalist og gitarist David Gilmour og Maggie Reilly; og «Israel» sungen av UFO-klaverspelaren Danny Peyronel.

Rick Fenn: 
:«Det var ei stund me vurderte å gjere eit heilt instrumentalt album, men me hadde 'Lie For A Lie', som me ønskte å ha med, så me følte me trong ein song til for balansen sin del.»

Nick Mason:
:«Eg likte godt å arbeide med Rick... eg trur det er nyttig og viktig å skifte litt på folk du arbeider med. Du går deg så fast i visse mønster. Du veit: Roger vil gjere dette og Dave vil gjere dette og...vel, du kan gå og lage te, Nick!»

## Innhald

## Andre spor
* «Lie for a Lie» (Fenn, Mason, Peyronel) (12" Mix) – 5:54

## Medverkande
*Nick Mason — trommer, klaverinstrument, perkusjon
*Rick Fenn — gitar, klaverinstrument
*Mel Collins — saksofon på «Rhoda», «And the Address», «Mumbo Jumbo» og «Black Ice»
*David Gilmour — vokal på «Lie for a Lie»
*Maggie Reilly — vokal på «Lie for a Lie»
*Danny Peyronel — vokal på «Israel»
*Craig Pruess — emulator-bass på «Malta»
*Aja Fenn — klaverintro på «Malta»

## Kjelder


**Denne artikkelen bygger på «[[:en:Profiles (Nick Mason and Rick Fenn album)|Profiles (Nick Mason and Rick Fenn album)]]» frå ,  den 11. juli 2019.* 
*** oppgav desse kjeldene:*
Broken China

***Broken China*** er eit soloalbum av klaverspelaren i Pink Floyd, Richard Wright. Det kom ut i 1996 og var det andre og siste soloalbumet hans. 

## Oversyn
Albumet er eit firedelt konseptalbum som dokumenterer den dåverande kampen til den dåverande kona til Wright, Mildred, mot depresjon, og det er må mange måtar som eit klassisk konseptalbum av Pink Floyd i struktur og kjensle. Sinéad O'Connor syng på to av songane, «Reaching for the Rail» og «Breakthrough», medan Wright syng dei andre songane. Albumet vart spelt inn i det personlege studioet til Wright i Frankrike. *Broken China* var det andre soloalbumet til Wright, etter *[[Wet Dream]]* i 1978, og det siste før han døydde i september 2008. 

Wright spurte Pink Floyd-medlem David Gilmour om han kunne spele på albumet, og Gilmour gjekk med på å spele på ein song. Tilnærminga til songen vart derimot endra seinare, så Gilmour er ikkje med på det endelege albumet. 

På DVDen *[[David Gilmour in Concert]]* gjestar Wright på vokal på songen «Breakthrough» i lag med David Gilmour og bandet hans. 

Plateomslaget vart laga av den faste designeren til Pink Floyd, Storm Thorgerson og Peter Curzon.

## Innhald

## Medverkande
*Richard Wright – klaverinstrument, piano, programmering, synthesizer, vokal
*Tim Renwick – gitarar
*Dominic Miller – gitarar
*Steven Bolton – gitarar
*Pino Palladino – bassgitar
*Manu Katché – trommer, perkusjon
*Sian Bell – cello
*Kate St. John – obo, engelsk horn
*Maz Palladino – korvokal
*Sinéad O'Connor – vokal
*Jason Reddy: datamaskinar
*Anthony Moore – arrangement, 'telefonvokal' på «Night of a Thousand Furry Toys»

## Kjelder

**Denne artikkelen bygger på «[[:en:Broken China|Broken China]]» frå ,  den 8. mars 2011.* 
*** oppgav desse kjeldene:*


## Bakgrunnsstoff
* EMI si offisielle side
* Broken China-intervju av M. Blake, august 1996
Wet Dream

***Wet Dream*** er det første soloalbumet til klaverspelaren i Pink Floyd, Richard Wright, i 1978.

## Komposisjon
*Wet Dream* var produsert av Wright sjølv, og han skreiv alle songane utanom «Against the Odds», som var skriven i lag med den dåverande kona, Juliette, som då ho heitte Juliette Gale hadde vore medlem i ein av dei første variantane av det som utvikla seg til å bli Pink Floyd.

Wright sa: «Eg fekk tilbake den kreative energien for den neste Pink Floyd-greia med dette albumet.»

## Utgjeving og mottaking
Albumet selde særs dårleg då det kom ut. Albumet har lenge vore utselt i Storbritannia, men kom ut på CD i USA og Canada i 1990-åra med noko suksess, og igjen i Australia i 2008, like etter Wright døydde. 

## Innhald

## Medverkande
*Rick Wright: Piano, klaverinstrument, elektrisk piano, Hammondorgel, Oberheim Synthesizer, vokal
*Mel Collins: saksofon, fløyte
*Snowy White: gitar
*Larry Steele: bassgitar
*Reg Isidore: trommer, perkusjon
*Hipgnosis: design og fotografi

## Salslister
**Album** - Billboard (USA)

## Kjelder


**Denne artikkelen bygger på «[[:en:Wet Dream (album)|Wet Dream (album)]]» frå ,  den 6. juli 2019.* 
*** oppgav desse kjeldene:*
Identity

***Identity*** er det einaste albumet til **Zee**, eit kortvarig band som bestod av klaverspelaren i Pink Floyd, Richard Wright, og Dave Harris frå New Romantic-bandet Fashion. Albumet kom ut i 1984. Wright har seinare sagt at han følte *Identity* var eit «eksperiment som gjekk feil», og at det aldri skulle ha vorte laga. Albumet vart skriven og produsert av Wright og Harris, og all teksten vart skriven av Harris.

Det vert nytta mykje Fairlight CMI på albumet, ein synthesizer som var populær i 1980-åra. Dette skapar ein særs elektronisk stil som går igjen på alle songane. 

«Confusion» vart gjeven ut som singel med «Eyes of a Gypsy» som B-side.

I 2019 kom albumet ut på ny med bonusspor.

## Innhald

## Medverkande
*Richard Wright: klaverinstrument, elektronisk perkusjon, Fairlight, korvokal
*Dave «Dee» Harris: gitar, klaverinstrument, perkusjon, Fairlight, solovokal

## Produksjon
*Produsert av Richard Wright og Dave Harris
*Lydteknikar og medprodusent: Tim Palmer
*Ekstra lydspor og miksing av Utopia (London)
*Design av Dave Harris
*Fotografi av Paul Cox

## Kjelder


**Denne artikkelen bygger på «[[:en:Identity|Identity]]» frå ,  den 11. juli 2019.* 
*** oppgav desse kjeldene:*
Taxi 020

**Taxi 020** er eit svensk aksjeselskap med verksemd i Stockholm, Malmö, Göteborg, Linköping, Norrköping, Uppsala og Karlstad. Selskapet, med hovudkontor i Sundbyberg, omsette i 2006 for ca. 950 millionar kroner og har drygt 1100 drosjebilar. Sidan 2005 er nesten alle bilane deira gule, til forskjell frå dei fleste drosjebilar i Sverige, som er mørkeblå. Dei siste åra har Taxi 020 forsøkt å skaffe seg ein nisje i persontransportnæringa gjennom å satse på miljøbilar.

## Bakgrunnsstoff

*Taxi 020
Oslo Taxi

**Oslo Taxi** (tidlegare *Den Kommunale Bilcentral*) er ein drosjesentral som utfører sentralfunksjonar for drosjeeigarar med løyvetilknytning i Oslo Taxi. Oslo Taxi blei etablert i 1921 under namnet *Den Kommunale Bilcentral* og er i dag Skandinavias største drosjesentral. Sentralen er i dag òg Noregs fjerde største foretak innan persontransport målt i passasjerar. Føretaket transporterer årleg nesten 15 millionar passasjerar i Oslo og Akershus. Heile konsernet utgjer i dag ca. 200 tilsette og har tilknytt ca. 2 900 sjåførar (inkl. eigarar) og 1 388 køyretøy.

## Bakgrunnsstoff
*Heimesida til Oslo taxi
Bergen Taxi

**Bergen Taxi** (eller **07000 Bergen Taxi**, tidlegare *Bergens Automobil-Vognmandsforening*) er ein drosjesentral i Bergen. Bergen Taxi er ein formidlingssentral eigd av drosjeeigarane tilslutta sentralen. Bergen Taxi blei etablert i 1915 under namnet Bergens Automobil-Vognmandsforening. I marknadsføring brukast no namnet 07000 Bergen Taxi.

Per 1. januar 2011 hadde sentralen tilslutta ca. 450 bilar fordelt på ca. 325 løyvehavarar. Selskapet held til i Kokstadvegen 8. I administrasjonen opplyser selskapet å ha ca. 65 tilsette, medan ca. 1000 sjåførar køyrer fleire millionar turar kvart år.

## Referansar
Christiania Taxi

**Christiania Taxi** er eit norsk drosjeselskap etablert i Oslo i 2006 som den femte drosjesentralen i byen. Selskapet er registrert som aksjeselskap under bransjen *drift av gods- og transportsentraler*.

## Kjelder
Agder Taxi

**Agder Taxi** er eit norsk drosjeselskap som held til i Kristiansand. Selskapet blei stifta 1. juli 1992.

## Bakgrunnsstoff
*Agder Taxi's hjemmeside
José Mujica

**José Alberto Mujica Cordano** () var ein uruguayansk politikar og geriljakrigar. Han var president i Uruguay frå  1. mars 2010 til 1. mars 2015. Han representerte den sosialistiske koalisjonen Frente Amplio (*Den breie front*), ei samanslutning av elleve parti på venstresida.

## Kjelder

**Denne artikkelen bygger på «[[:nb:José Mujica|José Mujica]]» frå ,  den 8. mars 2011.*
CityTaxi

**CityTaxi** er eit norsk drosjeselskap som har 150 bilar i trafikk i Oslo og Akershus. CityTaxi starta opp 18. januar 2005 med 15 løyver. Løyvenummerserien til CityTaxi startar på A-7000. Dei har òg to drosjebåtar i Oslofjorden.

## Bakgrunnsstoff
*CityTaxi
Balsatre

**Balsatre** (*Ochroma pyramidale*) er eit tropisk lauvtre i kattosfamilien, i underfamilien *[[Bombacaceae]]*. Arten stammar frå Karibia og Sør-Amerika, men blir no dyrka overalt i tropane for å gje skugge og til nyttebruk. Treet har store, handnerva blad og raudbrune blomar. Det veks svært raskt og kan under gunstige tilhøve bli opptil 15 m høgt med eit tverrmål på 50 cm i løpet av 5–6 år. Treet blir då rekna som moge for hogging.

## Bruk

Veden, som blir kalla «balsa», er mjuk og ljos gråkvit med porer som dannar brune striper på flatene. Med ein densitet ved 15 % råme på ca 0,16 g/cm3 blir balsa rekna som eit av dei lettaste trevirka i verda. Det har dårlege styrkeeigenskapar; skruer og spikrar får dårleg feste. Lim derimot held godt. Det må særleg skarpt verktøy til for å bite på så mjukt virke som balsa. 

Frå tørr tilstand vil virket suge opp store mengder vatn, medan det i fersk tilstand vil kunne halde seg flytande lengje, og har vore brukt til å laga båtar og flåtar. Kon-Tiki-flåten til Thor Heyerdahl (1947) var laga av balsatre. 

Veden har vore brukt til flaskekorkar, og blir òg brukt som isolasjonsmateriale og til modellbygging og protesar. Balsa har òg vore nytta i romfart på grunn av den låge vekta si.


fil:Balsas and kayak.jpg|Balsaflåtar.
fil:Balsa airframe.jpg|Modellflyskrog av balsa.


## Kjelder

*

## Bakgrunnsstoff
Hønefoss Taxi

**Hønefoss Taxi** er ein drosjesentral lokalisert i løyvedistriktet Ringerike og Hole i Buskerud. Sentralen er lokalisert til Norderhov, medan bilane opererer ut i frå sentrum av Hønefoss.

Bilparken, som tel meir enn 30 drosjer, er utstyrt med moderne flåtestyring med GPS, levert av Halda.

## Bakgrunnsstoff
* Hønefoss Taxi BA
Trøndertaxi

**Trøndertaxi** er eit drosjeselskap i Sør-Trøndelag, med hovudkontor i Brøsetvegen i Trondheim. Det er det største drosjeselskapet i byen, med over 300 drosjeløyve. Selskapet har røter attende til hestedrosjene i Trondheim på 1800-talet.

Admistrerande direktør i selskapet vert Hege Dahle frå 1. mai 2012. Ho tek over etter Lars Skrøvseth.

## Bakgrunnsstoff
* Trøndertaxi
Dantaxi 4x48

**Dantaxi 4x48** er det største taxiselskapet i Danmark.

Selskapet har bilar i København, Greve, Guldborgsund, Nordsjælland, Køge, Lejre, Roskilde, Slagelse, Solrød, Stævns, Vordingborg, Favrskov, Odder, Randers, Silkeborg, Skanderborg, Skive, Viborg, Aarhus, Hjørring, Thisted, Aalborg, Skagen, Billund, Sønderborg, Vejen, Aabenraa og på Bornholm. I alt består flåten av ca. 1500 bilar. 

Dantaxi blei danna i juni 2008 ved ein fusjon av Codan Taxi og Taxamotor. Dantaxi var opphavleg namnet på eit taxiselskap i Aarhus som i 2002 blei fusjonert inn i det dåverande Taxamotor.

Selskapet deltar i eit nordisk samarbeid med svenske Taxikurir og norske Norgestaxi.

## Bakgrunnsstoff
* Dantaxi
Norgestaxi

**Norgestaxi** er eit norsk drosjeselskap med avdelingar i Oslo, Bergen, Trondheim, Stavanger, Kongsberg og Drammen. Selskapet har hovudkontor i Oslo. Admistrerande direktør i selskapet er Jørn Are Granerud. Norgestaxi er eigd av svenske Taxikurir.

Bilane til selskapet er hovudsakleg mørk blå eller svarte, med kvite logoar. Same fargar og logoar kan ein kjenne att i svenske Taxikurir og danske Dantaxi. Alle avdelingane av Norgestaxi har det same landsdekkande telefonnummeret; 08000.

I 2009 kjøpte Norgestaxi opp Kongsberg Taxi, og fekk dermed stasjonerte bilar i Kongsberg og Drammen i tillegg til Oslo, Bergen, Stavanger og Trondheim. Norgestaxi no òg eit callsenter på Kongsberg som hovudsakleg betener avdeling Buskerud og Geilo Taxi, men i større og større grad også Oslo.

Norgestaxi bruker hovudsakleg Frogne Taxametersystemer, men på nokre stader også TDS taxameter.

## Bakgrunnsstoff
*Heimesida til Norgestaxi